Ο Γιώργος Ηλιού μαγειρεύει ανοιξιάτικο μπακαλιάρο στον φούρνο
Γνωστοί σεφ μαγειρεύουν από το σπίτι τους για τον Γαστρονόμο και μας στέλνουν comfort συνταγές. Σήμερα ο σεφ Γιώργος Ηλιού μας ετοίμασε μπακαλιάρο στο φούρνο.
1 φιλέτο ξαλμυρισμένου μπακαλιάρου περίπου 1-1,2 κιλά, σε μεγάλα κομμάτια, 750 ml γάλα, 1 κουτ. σούπας φρέσκο θυμάρι, ψιλοκομμένο, 2 μέτρια πράσα, σε λεπτές φέτες, 2 ντομάτες, σε κύβους, 6 σκελίδες σκόρδο, σε λεπτές φέτες, 1/2 φλιτζάνι σταφίδες μαύρες, 1 μάτσο μαϊντανός, ψιλοκομμένος, 1 μάτσο φρέσκος κόλιανδρος, ψιλοκομμένος, 1 κουτ. γλυκού κουρκουμάς, σε σκόνη, ½ κουτ. γλυκού τζίντζερ, σε σκόνη (προαιρετικά), 100 ml ελαιόλαδο, αλάτι, πιπέρι φρεσκοτριμμένο
Για να φτιάξουμε τον ανοιξιάτικο μπακαλιάρο, ξεκινάμε ρίχνοντας σε μια κατσαρόλα το γάλα, τον μπακαλιάρο και το θυμάρι.Αφήνουμε να σιγοβράσει σε μέτρια φωτιά για 5-7 λεπτά από τη στιγμή έναρξης του βρασμού.Αφαιρούμε προσεκτικά με τρυπητή κουτάλα τον μπακαλιάρο και τον αφήνουμε να κρυώσει. Τον ‘’σπάμε’’ σε μικρότερα κομμάτια.Προθερμαίνουμε τον φούρνο στους 200ᵒC.Σε μια κατσαρόλα με αλατισμένο νερό που κοχλάζει ζεματίζουμε τα πράσα για 4 λεπτά. Τα στραγγίζουμε και τα μεταφέρουμε σε ταψί.Προσθέτουμε τον μπακαλιάρο μαζί με τα υπόλοιπα υλικά και αλατοπιπερώνουμε. Ανακατεύουμε απαλά και ψήνουμε για περίπου 30-40 λεπτά.
Γάλα,Μπακαλιάρος,Σταφίδες